**STANOVY**

občianskeho združenia založeného podľa zák. č.83/1990 Zb.v platnom znení o združovaní občanov

**ČI. 1**

**Založenie združenia**

Občianske združenie zakladajú spoluvlastníci lesných nehnuteľností nachádzajúcich sa v katastrálnom území obce Veľké Rovné časti Klopušné, okres Bytča.

**ČI. 2**

**Názov združenia**

ZDRUŽENIE VLASTNÍKOV SÚKROMNÝCH LESOV Veľké Rovné – KLOPUŠNÉ / skratka ZVSL Veľké Rovné - KLOPUŠNÉ.

**ČI. 3**

**Sídlo združenia**

013 62 Veľké Rovné 794.

**ČI. 4**

**Ciele združenia**

Cieľom občianskeho združenia je:

1. Združiť spoluvlastníkov nehnuteľností v LUC Klopušné za účelom spoločného hospodárenia v súlade so stanovami združenia.
2. Obhajovať záujmy členov združenia vo vytvorenej ZVSL Veľké Rovné - KLOPUŠNÉ ako aj vo vytvorenej spoločnej nehnuteľnosti voči orgánom štátnej správy a samosprávy, ako aj voči celej občianskej spoločnosti.
3. Zúčastňovať sa na legislatívnom procese lesníckych právnych noriem a noriem týkajúcich sa vlastníctva k pôde s cieľom vytvoriť legislatívne prostredie pre vytvorenie spoločnej nedeliteľnej nehnuteľnosti.
4. Zabezpečovať zvyšovanie právneho a odborného vedomia spoluvlastníkov lesov.
5. Propagovať a prehlbovať záujem o porozumenie verejnosti pre tvorbu a ochranu životného prostredia; dôrazom na les a prírodu a ich zmysluplnú ochranu, vrátane ochrany pred požiarmi.
6. Vytvárať trvalý vzťah k lesu u najmladšej generácie prostredníctvom zážitkového určenia a pozorovania života v lese.

**ČI. 5**

**Členstvo v združení**

1. Členom občianskeho združenia ZVSL Veľké Rovné - KLOPUŠNÉ sa môže stať fyzická osoba, ktorá je vlastníkom lesných nehnuteľností nachádzajúcich sa v k. ú. Veľké Rovné.
2. Členstvo vzniká dňom podpisu písomnej prihlášky a zapísaním do Zoznamu členov združenia v ktorom sa uvádza meno a priezvisko člena, dátum narodenia a bydlisko vlastníka lesnej nehnuteľností nachádzajúcich sa v k. ú. Veľké Rovné, časti Klopušné.

**Čl. 6**

**Zásady členov združenia LUC HOREVSIE**

1. Každý, kto sa stáva spoluvlastníkom pozemkov v ZVSL Veľké Rovné - KLOPUŠNÉ uvedených v čl.7 stanov má právo ihneď po právoplatnom nadobudnutia tohto vlastníctva stať sa členom združenia.
2. Členstvo vzniká podpísaním písomnej prihlášky doloženej listom vlastníctva, výnimočne to môžu byť listiny preukazujúce vlastníctvo (ako napr dávne kúpne, zámenné zmluvy dedičské rozhodnutia a iné právne podklady), ktoré neboli doručené na zápis. Po predložení ZVSL Veľké Rovné - KLOPUŠNÉ musia byť vlastníkom doručené Okresnému úradu Bytča, katastrálny odbor.
3. Prijatie schvaľuje Správna rada svojím uznesením, pričom zapíše nového člena do Zoznamu členov združenia.

**Čl.7**

**Základné práva a povinnosti členov združenia**

1. ČLEN ZDRUŽENIA MÁ PRÁVO:

1. Byť volený a voliť zástupcov do orgánov združenia,
2. Byť informovaný o všetkých bežných a spoločných veciach združenia
3. Požadovať od členov poverených správou majetkových hodnôt informácie alebo vysvetlenia vo veci súvisiacej so spoločnou činnosťou združenia,
4. Kontrolovať, resp. presvedčiť sa o stave hospodárenia združenia
5. Zúčastňovať sa vzdelávacích a kultúrnych akcií poriadaných združením
6. Využívať poradenský servis združenia,
7. Využívať pomoc pri prebiehajúcich pozemkových úpravách,

2. ČLEN ZDRUŽENIA MÁ POVINNOSŤ:

1. Dodržiavať stanovy združenia a vyvíjať podľa svojich schopností a možnosti činnosť na dosiahnutie cieľov združenia stanoveným spôsobom,
2. Zdržať sa akýchkoľvek činností, ktoré by mohli znemožniť alebo sťažiť dosiahnutie stanovených cieľov uvedených v čl. 4.,

c) Ochraňovať lesné nehnuteľnosti a porasty na nich sa nachádzajúce v ZVSL Veľké Rovné - KLOPUŠNÉ (krádeže, požiar a pod.)

d) V prípade, ak spôsobí škodu na majetku združenia, musí túto škodu po vyčíslení nahradiť. Náhradu určí Správna rada.

**ČI. 8**

**Orgány združenia**

1. Orgánmi združenia sú:

1. Valné zhromaždenie členov združenia ( ďalej VZ)
2. Správna rada ( ďalej len SR)
3. Dozorná rada ( ďalej lenDR).

2. Štatutárnym orgánom združením je predseda a správnej rady.

**Čl. 9**

**Spôsob voľby, odvolávania a volebné obdobie organov združenia**

1) Valné zhromaždenie (VZ), ako najvyšší orgán združenia, je uznášania schopné, ak sú prítomní členovia majúci aspoň polovicu všetkých hlasov. Každý člen združenia má pri hlasovaní počet hlasov vyjadrených nasledovne: každý člen má 1 hlas za vlastníctvo lesných nehnuteľností v k. ú. Veľké Rovné, časti Klopušné za každých začatých 5.000m2 .

1. Ak nie je VZ uznášaniaschopné, zvolá Správna rada náhradné VZ v termíne najneskôr do troch týždňov, pričom je možné náhradné VZ zvolať aj po krátkej prestávke od konania pôvodného VZ, pričom toto VZ musí mať nezmenený program rokovania. Náhradné VZ je schopné uznášať sa bez ohľadu na počet prítomných.
2. Do Správnej rady a Dozornej rady združenia môžu byť volení členovia združenia starší ako 18 rokov a sú zvolení nadpolovičnou väčšinou prítomných hlasov.
3. Odvolávať členov Správnej rady a Dozornej rady môže na návrh ktoréhokoľvek člena združenia Valné zhromaždenie nadpolovičnou väčšinou prítomných hlasov.
4. Členovia Správnej rady a Dozornej rady sa volia na obdobie piatich rokov a to aj opakovane a bez obmedzenia počtu za sebou nasledujúcich funkčných období.
5. Každý člen voleného orgánu môže zo svojej funkcie odstúpiť, odstúpenie prerokuje VZ s tým, že návrh na nového člena orgánu podáva Správna rada, pričom VZ musí zmenu potvrdiť novým hlasovaním.

**ČI. 10**

**Valné zhromaždenie, Správa rada, Dozorná rada.**

1. Valné zhromaždenie ( ďalej len VZ) :

a) VZ je najvyšším orgánom združenia, VZ sa koná najmenej raz za rok, v prípade potreby aj viackrát ak o to požiadajú členovia majúci minimálne 1/3-nu hlasov,

1. VZ zvoláva Správna rada ,
2. Do pôsobnosti VZ patrí:

* schvaľovať Stanovy, ich zmeny a doplnky,
* voliť a odvolávať členov orgánov združenia,
* rozhodovať o nakladaní so spoločným majetkom združenia,
* schvaľovať výročnú správu o hospodárení združenia,
* rozhodovať o vylúčení člena združenia, ktorý hrubým spôsobom poškodil záujmy združenia

- rozhodovať o zániku združenia, jeho dobrovoľným rozpustením, alebo zlúčením z iným združením, alebo ako samostatný právny subjekt založiť obchodnú spoločnosť.

2. Správna rada , / ďalej len SR/ :

1. SR je výkonným orgánom združenia. Zasadá min. raz za štvrťrok. Riadi činnosť združenia, rozhoduje o všetkých záležitostiach, ktoré tieto stanovy nevyhradzujú inému orgánu. Za svoju činnosť sa zodpovedá VZ,
2. SR má 3 členov : predseda, podpredseda a člen.
3. Štatutárnym orgánom združenia je predseda. Ak je však na právny úkon, ktorý sa ide vykonávať predpísaná písomná forma, je potrebný podpis podpredsedu SR. Predsedu SR, volia zo svojho stredu členovia SR, na svojom prvom zasadnutí po konaní VZ. Predseda SR riadi rokovanie SR. V jeho neprítomnosti ho zastupuje podpredseda, ktorého si z členov SR po svojom zvolení vyberie predseda SR. Ak je neprítomný predseda, podpredseda SR, zastupuje ich ďalší člen SR, ktorého zastupovaním poveria predseda, resp. podpredseda SR. Za svoju činnosť dostávajú členovia SR odmenu podľa čl.11 Stanov.

3. Dozorná rada , / ďalej len DR/:

1. DR ktorá má 3 členov : predseda, člen, člen, ktorých volí VZ. DR je oprávnená kontrolovať všetku činnosť združenia, prerokovať sťažnosti jeho členov, pričom SR je DR povinná na jej požiadanie predložiť k nahliadnutiu všetky doklady potrebné ku kontrole v prípade zániku združenia dobrovoľným rozpustením je DR likvidátorom, poverená na vykonanie majetkového vysporiadania ,
2. DR vykonáva svoju činnosť štvrťročne. Kontrolu činnosti SR vykonáva DR minimálne polročne. Za výkon svojej činnosti sa DR zodpovedá VZ a za svoju činnosť dostáva odmenu podľa čl. 11. Stanov po schválení VZ,
3. Výkon funkcie DR je nezlučiteľný s členstvom v SR ,
4. DR má právo zvolať VZ ak dochádza k bezdôvodnému zníženiu majetku združenia alebo ak bola zistená protiprávna činnosť SR alebo jej člena.

**ČI. 11**

**Odmeňovanie členov orgánov združenia**

1. Všetky funkcie orgánov združenia sú čestné. Členovia orgánov združenia majú voči združeniu právo na náhradu nákladov, ktoré pri výkone jeho funkcie vzniknú a právo na primeranú náhradu za stratu času.
2. Výšku odmeny za výkon funkcie navrhne Valnému zhromaždeniu za Správnu radu jej predseda, za Dozornú radu jej predseda a schvaľuje ju Valné zhromaždenie podľa dosiahnutých výsledkov ich činnosti.
3. Výšku odmeny môže na základe preukázanej potreby členov orgánov zvýšiť VZ svojím uznesením na žiadosť členov orgánov združenia podľa výsledkov hospodárenia (výnosov).

**ČI. 12**

**Majetok združenia, hospodárenie**

1. Majetkom združenia sa rozumie súhrn majetkových hodnôt, ktoré združenie za svojej existencie nadobudlo a vlastní, pričom tieto majetkové hodnoty slúžia na plnenie cieľov združenia.
2. Združenie hospodári s majetkom, ktorý nadobudlo ako príspevok, dar alebo iný príjem pričom sa riadi pri výkone svojej činnosti platnými predpismi.
3. Správou majetkových hodnôt združenia sa poveruje Správna rada .

**ČI. 13**

**Majetkové vysporiadanie pri zániku členstva alebo rozpustení združenia**

Majetkovým vysporiadaním pri zániku združenia je poverená DR, ktorá je v tomto prípade likvidátorom (čl.10, bod 3a).

**ČI. 14**

**Vyhlásenie členov združenia**

1) Členovia združenia vyhlasujú, že občianske združenie zakladajú na dobu neurčitú.

2) Členovia združenia vyhlasujú, že cieľom občianskeho združenia nie je vyvíjanie politickej a podnikateľskej činnosti ani potláčanie akýchkoľvek osobných politických alebo iných práv občanov.

Veľké Rovné 28.4.2019